གཅིག་ནི་ཡང་དག་པའི་ཆབ་སྲིད་ཀྱི་ཁ་ཕྱོགས་བརྟན་པོར་བསྲུངས་ཏེ་ཐུན་མོང་གི་བསམ་བློ་དང་ཆབ་སྲིད་ཀྱི་རྨང་གཞི་ཟམ་མི་ཆད་པར་བརྟན་དུ་བཏང་བ།རྒྱུན་ལས་ཨུ་ལྷན་གྱིས་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་མཐའ་འཁྱོངས་དང་གོང་འཕེལ་གཏོང་རྒྱུ་དེ་ཐུན་མོང་གི་བསམ་བློ་དང་ཆབ་སྲིད་ཀྱི་རྨང་གཞི་སྲ་བརྟན་དུ་གཏོང་རྒྱུའི་ལྟེ་བར་འཛིན་པ་དང་།ཏང་གི་གཞི་རྩའི་རིགས་པའི་གཞུང་ལུགས་དང་།གཞི་རྩའི་ལམ་ཕྱོགས།གཞི་རྩའི་མཛད་ཇུས།དེ་བཞིན་ལྗོངས་ཏང་ཨུད་ཀྱི་བཀོད་སྒྲིག་བླང་བྱ་བཅས་སློབ་སྦྱོང་དང་ལག་བསྟར་བྱེད་རྒྱུ་དེ་ཐུན་མོང་གི་བསམ་བློ་དང་ཆབ་སྲིད་ཀྱི་རྨང་གཞི་བརྟན་དུ་གཏོང་རྒྱུའི་ལྟེ་བའི་ནང་དོན་དང་གལ་ཆེའི་ལས་འགན་ལ་བརྩིས་ཐོགཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་དགོངས་པ་སློབ་སྦྱོང་དང་གོ་བ་ལེན་རྒྱུ་དེ་སྙིང་བཅུད་ལེན་པ་དང་འཇོན་ཐང་ཆེ་རུ་གཏོང་བའི་གལ་ཆེའི་ཐབས་ལམ་དང་།བསམ་བློར་དྲག་ཆས་སྤྲོས་པ་དང་ལས་དོན་ཡག་པོ་སྒྲུབ་པའི་གོ་མཚོན་སྟོབས་ཆེན་ཞིག་ཏུ་བརྩི་བ་བཅས་བྱས་ནས་ཀྲུའུ་ཞིའི་ཚོགས་འདུ་དང་རྒྱུན་ཨུད་ཚོགས་འདུ་སོགས་དུས་ཐོག་ཏུ་སྐོང་འཚོག་བྱས་ཏེ་ཀྲུང་དབྱང་གི་དགོངས་དོན་དང་ལྗོངས་ཏང་ཨུད་ཀྱི་བཀོད་སྒྲིག་བླང་བྱ་བརྒྱུད་སྤེལ་དང་ལག་བསྟར་བྱས་པ་མ་ཟད།སྐབས་ཐོག་ཏུ་གྲོས་ཆོད་བཟོས་ནས།ཆབ་སྲིད་ཀྱི་རྣམ་འགྱུར་གསལ་པོའི་ཐོག་ནས་ལྗོངས་ཡོངས་ཀྱི་སྲིད་གྲོས་རྩ་འཛུགས་དང་།སྲིད་གྲོས་ཐེ་ཞུགས་ཚན་པ་ཁགཨུ་ཡོན་ཚང་མ་བཅས་ཀྱིས་ཏང་ཀྲུང་དབྱང་དང་ལྗོངས་ཏང་ཨུད་ཀྱི་མཛད་ཇུས་བཀོད་སྒྲིག་ལ་བརྟེན་ནས་བསམ་བློ་དང་བྱ་སྤྱོད་གཅིག་གྱུར་ཡོང་དགོས་པའི་འབོད་སྐུལ་བྱས་ཡོད།བློ་བརྟན་འགྱུར་མེད་དང་རང་རྟོགས་ངང་ཏང་གི་གཙོ་འཛིན་དང་སྲོག་ཤིང་ལ་གོང་བཀུར་དང་།ཡིད་ཆེས།བསམ་པ་རྣམ་དགསྲུང་སྐྱོབ་བཅས་བྱས་པ་དང་།བློ་བརྟན་འགྱུར་མེད་དང་རང་རྟོགས་ངང་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་དབང་གྲགས་དང་གཅིག་སྡུད་གཅིག་གྱུར་གྱི་དབུ་ཁྲིད་ལ་སྲུང་སྐྱོང་བྱས་པ།བློ་བརྟན་འགྱུར་མེད་དང་རང་རྟོགས་ངང་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་ཐུབ་པའི་མཐའ་མའི་རྒྱལ་ཁ་ལེན་རྒྱུ་དང་ཕྱོགས་ཡོངས་ནས་སྤྱི་ཚོགས་རིང་ལུགས་དེང་རབས་ཅན་འཛུགས་སྐྲུན་གྱི་ལམ་བུ་འབྱེད་རྒྱུའི་བརྗིད་ཆགས་མཛེས་སྡུག་ལྡན་པའི་ལེ་ཚན།ཀྲུང་ཧྭ་མི་རིགས་རླབས་ཆེའི་བསྐྱར་དར་གྱི་ཀྲུང་གོའི་ཕུགས་འདུན་མངོན་འགྱུར་ཡོང་བའི་བརྗིད་ཆེའི་དམིགས་འབེན་བཅས་ཀྱི་ཐོག་བསམ་བློ་དང་ཆབ་སྲིད་ཀྱི་ངོས་འཛིན་གཅིག་མཐུན་དང་རིན་ཐང་དོན་གཉེར་བྱེད་རྒྱུ་གཅིག་སྡུད་བྱས་པ།བློ་བརྟན་འགྱུར་མེད་དང་རང་རྟོགས་ངང་ཆབ་སྲིད་ཀྱི་འདུ་ཤེས་དང་།སྤྱི་ཡོངས་ཀྱི་འདུ་ཤེས།སྲོག་ཤིང་གི་འདུ་ཤེས།མིག་ལྟོས་ཀྱི་འདུ་ཤེས་བཅས་བརྟན་པོ་བཙུགས་ཏེ་འགྲོ་ལམ་གྱི་གདེང་ཚོད་དང་།རིགས་པའི་གཞུང་ལུགས་ཀྱི་གདེང་ཚོད།ལམ་ལུགས་ཀྱི་གདེང་ཚོད།རིག་གནས་ཀྱི་གདེང་ཚོད་བཅས་བརྟན་དུ་བཏང་བ།བློ་བརྟན་འགྱུར་མེད་དང་རང་རྟོགས་ངང་ཕྱོགས་ལྔ་གཞི་གཅིགགི་སྤྱིའི་བཀོད་ཁྱབ་དང་།ཕྱོགས་ཡོངས་བཞིའིའཐབ་ཇུས་བཀོད་ཁྱབ།དེ་བཞིན་གསར་གཏོད་དང་།མཐུན་སྦྱོར།འབྱུང་འཕྲོད།སྒོ་དབྱེ།མཉམ་སྤྱོད་བཅས་ཀྱི་གོང་འཕེལ་གྱི་བསམ་གཞི་གསར་པ་མཐའ་འཁྱོངས་བྱས་པ།བློ་བརྟན་འགྱུར་མེད་དང་རང་རྟོགས་ངང་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་མཐའ་སྐྱོང་བོད་བརྟན་གྱི་གལ་ཆེའི་འཐབ་ཇུས་དགོངས་པ་དང་།ཁྲིམས་བཞིན་བོད་སྐྱོང་།དམངས་ཕྱུག་བོད་དར།ཡུན་རིང་བོད་བསྐྲུན།མི་སེམས་གཅིག་སྒྲིལ།རྨང་གཞི་བརྟན་གཏོང་བཅས་ཀྱི་གལ་ཆེའི་རྩ་དོན་ལག་བསྟར་བྱས་པ།བློ་བརྟན་འགྱུར་མེད་དང་རང་རྟོགས་ངང་མི་དམངས་ལྟེ་བར་འཛིན་པའི་གོང་འཕེལ་གྱི་བསམ་བློ་དང་དམངས་ཆེད་འགན་སྒྲུབ་ཀྱི་བསམ་གཞི་བཙུགས་པ།བློ་བརྟན་འགྱུར་མེད་དང་རང་རྟོགས་ངང་ལྗོངས་ཏང་ཨུད་ཀྱི་གལ་ཆེའི་ཐབས་ཇུས་བཀོད་སྒྲིག་དང་སྲིད་གྲོས་ལས་དོན་ལ་བཏོན་པའི་བླང་བྱ་ལག་བསྟར་དོན་འཁྱོལ་བྱས་ཡོད།